कांग्रेस धर्म निरपेक्षता से लड़ेगी चुनाव
सूबेमें भले ही विधानसभा चुनाव के लिए एक साल से ज्यादा का समय हो, पर सियासतदान मौका मिलते ही अपनी बात जनता के समक्ष रखना नहीं भूलते। ऐसा की वाकया वीरवार को गांव जोड़ामाजरा में हुआ। यहां गुरनाम कौर को श्रद्धांजलि देने पहुंची पूर्व मुख्यमंत्री राजिंदर कौर भट्ठल ने लोगों के सामने गठबंधन सरकार पर निशाना साधा।
उन्होंने कहा कि पंजाब का हर वर्ग अकाली-भाजपा की कार्य प्रणाली से दुखी है। उन्होंने कहा कि किसानों को फसल की अदायगी नहीं हो रही है। व्यापारियों को भी पूरी सुविधा नहीं मिल रही है। उन्होंने स्पष्ट किया कि पंजाब में कांग्रेस धर्म निरपेक्ष ताकतों के साथ मिलकर चुनाव लड़ेगी। मोदी राज में भाईचारा कमजोर हुआ है।
जगमीत बराड़ को बठिंडा रैली में इग्नोर करने के बारे में उन्होंने कहा कि सभी को समय देना मुश्किल होता है। गुरनाम कौर को श्रद्धांजलि देने पूर्व मंत्री लालसिंह, वीर दविंदर सिंह पूर्व डिप्टी स्पीकर पंजाब, सुरजीत सिंह रखड़ा कैबिनेट मंत्री, दीपइंदर सिंह ढिल्लों, निर्मल सिंह समाना पूर्व विधायक, जगतार सिंह रजला पूर्व विधायक, हरदयाल सिंह कम्बोज विधायक राजपुरा, महिंदर सिंह लालवा चेयरमैन जिला परिषद पटियाला, विजेंदर सिंगला, कपूर चंद बंसल प्रधान नगर कौंसिल समाना, निर्मल सिंह हरियाओ, सुमन रानी समेत दूसरे कई लोग मौजूद थे।
आप को बताया खास पार्टी
आमआदमी पार्टी का पंजाब में कितना जनाधार है, के जवाब में उन्होंने कहा कि केजरीवाल के राज का नशा दिल्ली में उतर चुका है। इस पार्टी को आम पार्टी कहके खास पार्टी कहा जाना चाहिए। केजरीवाल ने गरीबों के लिए कोई पेंशन और दूसरी योजनाएं नहीं बनाई हैं। अपने अौर विधायकों के वेतन में बेहिसाब बढ़ोतरी की है, पंजाब के लोग उनको मुंह नहीं लगाएंगे।
गुरनाम कौर की अंतिम अरदास में शामिल हुई पूर्व सीएम राजिंदर कौर भट्ठल।
awa_Deva hin_Deva hin_Deva awa_Deva hin_Deva hin_Deva hin_Deva